સવારે પકડેલી તાજી માછલી અથવા હાથથી બનાવેલી આફ્રિકાની ચાડી ખાતી અવનવી વસ્તુઓ વેચવાનો પ્રયત્ન કરતા વ્યાપારીઓ, નાની સગડીને લારી ઉપર મુકીને પકવતા માસ માંથી નીકળતો ધુમાડો અને તેની અસહ્ય વાસ, પોતાના બાળકને પીઠ પાછળ બાંધીને ઈંડાં તથા પાણીની બોટલ વેચતી સત્તર-અઢાર વર્ષની આફ્રિકન છોકરીઓ, નાની-નાની ઝૂંપડીઓ, લગભગ તૂટી ગયેલા અને કાળા પડી ગયેલા મકાનો, નાગાપુગા બાળકો, અને સ્થાનિક સવારીમાં ઘેટાં-બકરા ની જેમ ભરેલા લોકો જોવા મળ્યાં.